Jyllandsposten, 1839-05-06
Nyheds=Post. - Paa en Tid, da saamange Tunger have været sat i Bevægelse i Anledning af forhenværende Kjøbmand J. Nathansens besynderlige Skjæbne, kunne vi ei tilbageholde et Par Yttringer om denne Sag, og det saameget mindre som Uvillien, for ei at sige Forbittrelsen, mod ham i Randers Bye og mulig flere Steder har udtalt sig temmelig stærkt. Saameget maa ved denne Leilighed ei oversees, at N. tidligere, medens hans Handelsforretninger løb heldig af, var en erkjendt dristig, vindskibelig og almindeligen agtet Kjøbmand. At han forlod denne Vei, formenes grundet i de trykkende Forhold, hvorunder vore danske Handlende ere generede, især med Hensyn til vore indskrænkede Toldlove, som ved de høie Toldsatser friske saa mangen retsindig Handlende til at afbenytte det lokkende Smugleri imedens den omløbende Kræmmersværm, ved over Kongeaaen at indsmugle sine Varer, undergraver den næringsdrivende Handelstand. Med megen Jver bestred derfor N. endog i offentlige Blade Skadeligheden af det Told=Princip, der er opført paa høie Toldsatser, og saa vidt skal han i sin Paastand være gaaet, at han endog fandt det nødvendigt for den Handlende, om han i Landet skulde kunne subsistere, at afbenytte det meest mulige Smugleri, der af de omreisende Landkræmmere, som bekjendt, bruges over hele Provindsen. Hans Harme over Angivelse af Smugler, gik derfor saavidt, at han for adskillige Aar tilbage paa offentlig Gade endog voldelig overfaldt en Person fra Landet, som havde angivet en vis Jndsmugling i Randers hvorfor han blev idømt en Mulct ved Politiretten. Under hans senere Sindsforvirring skal han have betitlet sig selv. General=Smugler, og Formand for alle Smuglere, og derved afgivet et Exempel paa, fra hvilken Side denne Lovovertrædelse vistnok ei sjeldent betragtes. Efter at have opgivet Handelen lagde han sig efter Hesteforædlingen, vandt flere udsatte Præmier ved Væddeløbene, reed endog selv i Løbene, hvor han forendeel skal have været ret heldig. Omkostningerne ved Traineringen, det kostbare Hestehold m.v. ødelagde imidlertid snart aldeles hans pecuniaire Omstændigheder, hvorved den vanskelige Hestehandel indlededes, til hvis Fremme han udvirkede Oprettelsen af det bekjendte Efteraarsmarked i Randers, om hvis Gavnlighed der kun er een Mening, ligesom hans senere Forslag ang forædet Hesteopdræt fandt meget bifald. At denne sidste dee, som han med megen Varme og Jver arbeidede for, har foranlediget hans Sindssvækkelse, er udenfor al Tvivl, hvorfor man vistnok billigviis bør bedømme hans forvirrede Handlinger af Angiverie og ubeføiede Klager meere skaansomt, end om slig Paroxysmus ei var indtraadt. – Besynderligt er det imidlertid, at man vil lægge Kjøbenhavnspostens Redaction det til Last, at dette Blad har optaget N.s Ansøgning til Kongen, da man her aldeles forglemmer, at de af N. fremviste Lægeattester fra Randers, for at han ei var gal, i Forening med hans Anbringelser under en lysere Epoke, maa have været denne Redaction mere end Motiv nok til at lade den formelig Forurettedes Andragende publicere, henstillende de senere Oplysninger til den eftertidige Undersøgelse af Sagen, Ligesaalidet finde vi Grund til at opholde os over de foreløbig udstedte Lægeattester, om at R. paa den Tid ei var sindsforstyrret, eftersom de tvende høitagtede Læger ifølge Opfordring have befundet det pligtmæssigt, at meddele samme, muligen i den Tanke at afvende et større Onde, hvis første Begyndelse var vanskelig at afgjøre. At R. imidlertid senere virkelig har været fuldkommen afsindig, dette udviser nu Dr. Bentz's Attest af 26 Januar, ligesom det nu afholdte Forhør paa det bestemteste skal bekræfte dette, hvortil kommer, at hans Adfærd i Hospitalet skal have lagt samme Sindstilstand, for Dagen, idet han her skal have udgivet sig for Konge, ivret mod "Tydskernes Uddrivelse og selv betitlet sig forFuldblodsjøde, erklærede, at hans Tjenestepige kun var af ægte jydsk Race", men i Besiddelse af godt Løb, var fortrinlig skikket til Trainering m.m. Hans Anke over Hospitalet og dets Bestyrelse vil tilfulde kunne gjendrives, da denne Stiftelses fortrinlige Indretninger under Kammerraad Andersens roesværdige Opsigt er noksom bekjendt Beklageligt er det under denne Sag, at de forhadte Inqvisitioner nu efter disse Angivelser af Smuglerie atter skulle paagne i en Bye, hvor man for nylig har ophørt med en i flere Aar fortsat Undersøgelse, som dog ei førte til noget Resultat; og sørgeligt er det, at gamle Toldsager paa henved en halv Snees Aar ifølge saadan hadefuld Angivelse som nærværende er det, atter skulde oprippes til Uleilighed for det kongelige General-Toldkammer og Commercecollegium og til Ærgrelse for Byens Borgere, imedens man i det Holsteenske dog ei maa anstille Undersøgelse i Anledning af Toldsager, som ere over 3 Aar gamle, hvilket vistnok burde være den yderste Udsættelse med deslige Inqvisitioner, hvis Udfald efter længere Tids Frist man lettelig kan tænke sig maa føre til et intetsigende Resultat. – J England arbeides nu ogsaa paa at realisere en Dampskibsfart til Sydamerika, lig den tidligere omtalte mellem England, Mexico og Vestindien. De fornemste Handelshuse i London, hvoriblandt Baring, Gladstone og Rothschild, have nemlig forelagt Skatkammeret et Andragende, hvori der bedes og Jndførelsen af en maanedlig Fart med Damppaketskibe fra Falmouth til Madeira, de canariske og capoverdiske Øer, Pernambuco, Bahia, Rio Janeiro, Montevideo og Buenos Ayres. Det nu bestaaende Paketskibs-Jnstitut er med Hensyn til Brasilien høist uregelmæssigt, og paa Henreisen til Rio Janeiro regner mani Gjennemsnit 56, og paa Hidreisen 74 Dage. J Forhold til den Hurtighed, hvormed Great-Western seiler til og fra New=Pork, haaber man ved Hielp af Dampskibe at spare to Trediedele af hiin Tid. For de langsomme Paket-Seilskibe betales nu af Regjeringen 40,000 Pd. Strl. aarlig, for samme Sum troer man, at der vil findes Lysthavere, som ved Dampskibe af fortrinlig Art ere beredvillige til at paatage sig Besørgelsen af Regjeringsdepecher, og andet til Sydamerika.